
Detaljni izvedbeni nastavni plan za kolegij:
MikroRNA u neurološkim bolestima


Akademska godina: 2026./2027.

Studij: Prijediplomski studij Biotehnologija i istraživanje lijekova

Kod kolegija: EBIL209

ECTS bodovi: 3

Jezik na kojem se izvodi kolegij: hrvatski (neka predavanja i dio literature na engleskom)

Nastavno opterećenje kolegija: 30 sati (15P + 15S)
Preduvjeti za upis kolegija: nije primjenjivo

Nositelj kolegija i kontakt podaci: 
Titula i ime: Doc. dr. sc. Sandra Graf Župčić, dr. med., specijalist neurologije , uži specijalist epileptologije
Adresa: Ljubljanska cesta 14-C, 51 000 Rijeka
tel: 095/826-7707
e-mail: grafsand@gmail.com

Vrijeme konzultacija: po dogovoru

Izvođači i nastavna opterećenja (suradnici):

Doc. dr. sc. Sandra Graf Župčić, dr. med. ( 14P + 15S)
Doc. dr. sc. Miroslav Župčić, dr. med. (1P)

Obavezna literatura:
1. Brinar V. i sur.: Neurologija za medicinare,drugo obnovljeno i dopunjeno izdanje. Zagreb: Medicinska naklada; 2019.
2. Hall JE, Hall ME. Guyton and Hall textbook of medical physiology. 15th ed. Philadelphia: Elsevier; 2026.
3. Petelin Gadže Ž., Poljaković Z., Nanković S. i Šulentić V. ur. Epilepsija dijagnostički i terapijski pristup. Zagreb: Medicinska naklada; 2019.
4. Judaš M, Kostović I. Temelji neuroznanosti. [Internet]. Zagreb: MD; 1997, [pristupljeno 01.06.2025.] Dostupno na: https://urn.nsk.hr/urn:nbn:hr:105:136919

Preporučena dodatna literatura (izborna):
1. Xiao J, editor. MicroRNA: From Bench to Bedside. 1. st ed. Academic Press; 2022. https://shop.elsevier.com/books/microrna/xiao/978-0-323-89774-7
2. Barbato C, Ruberti F, editors. Mapping of Nervous System Diseases via MicroRNAs. 1.st ed. CRC Press; 2016.  https://www.amazon.com/Mapping-Diseases-MicroRNAs-Frontiers-Neurotherapeutics/dp/148226352
3. Odabrani znanstveni članci: biti će podijeljeni studentima na početku kolegija.
4. Tabnak P, Masrouri S, Geraylow KR, Zarei M, Esmailpoor ZH. Targeting miRNAs with anesthetics in cancer: Current understanding and future perspectives. Biomed Pharmacother. 2021;144:112309. doi:10.1016/j.biopha.2021.112309


Opis predmeta (sažetak i ciljevi kolegija):

Sažetak:
MikroRNA (miRNA)  su male nekodirajuće RNA čija je glavna uloga kontrola genske ekspresije i smanjenje razine pojedinih staničnih proteina.  MiRNA su bogato zastupljene u mozgu, dok su pojedine od njih zastupljene isključivo u određenim regijama mozga ili tipovima stanica. Uključene su u upalne procese središnjeg živčanog sustava, nekrozu, apoptozu neurona, rast i oblikovanje dendrita, izgradnju i preinaku sinapsa, proliferaciju glija stanica, poremećaj neurotransmitora i poremećaj receptorske funkcije. Dosadašnja istraživanja pokazala su da je poremećaj njihove ekspresije uključen u patogenezu brojnih neuroloških bolesti kao što su: Alzheimerova i Parkinsonova bolest, moždani udar, epilepsija, multipla skleroza i amiotrofična lateralna skleroza. Njihova stabilnost u krvi i u cerebrospinalnom likvoru čine ih idealnim biomarkerom. Također dokazano je da mijenjanjem učinkovitosti pojedinih miRNA pomoću njezinih agonista ili antagonista, može se utjecati na patološke procese u mozgu što ih čini potencijalnom terapijom neuroloških bolesti.
Ciljevi: 
Upoznavanje s osnovnim pojmovima vezanim za MikroRNA i dosadašnjim istraživanjima o ulozi MikroRNA u patogenezi neuroloških bolesti. Pokušat ćemo kroz dosadašnja istraživanja objasniti potencijalnu biomarkersku i terapijsku ulogu MikroRNA kod neuroloških bolesti.

Ishodi učenja:

Studenti će nakon položenog ispita biti u stanju:
1. Demonstrirati poznavanje MikroRNA u neurološkim bolestima,
2.Objasniti mogućnosti MikroRNA u terapiji i dijagnostici neuroloških bolesti,
3. Razumjeti i opisati molekularne promjene koje uzrokuju različite neurološke bolesti,
4. Razumjeti regulaciju genske ekspresije te sinteze proteina u živčanim stanicama.

Detaljni sadržaj kolegija (teme/naslovi predavanja, seminara i vježbi):

A. Predavanja: ( 2 sata svako predavanje osim P8 koje traje 1 sat)

P1. Podjela i građa živčanog sustava-Stanična građa: neuroni i glija stanice
P2. Temelji ekscitabilnosti: Membranski i akcijski potencijal; građa i funkcija sinapse; signalne molekule i njihovi receptori
P3 Moždana kora i intelektualne funkcije
P4 Motoričke funkcije živčanog sustava i osjet
P5 Epilepsija i Mikro-RNA kao potencijalni biomarker i terapija epilepsije
P6 Mikro-RNA kao regulator patogeneze demijelinizacijskih bolesti
P7 Uloga Mikro-RNA kod neurodegenerativnih promjena
P8 Učinci anestetika na regulaciju ekspresije Mikro -RNA
...
B. Seminari: ( 2 sata svaki seminar osim )
 
S1. Uloga Mikro - RNA u patogenezi Alzheimerove bolesti
S2 Mikro-RNA kao biomarkeri za dijagnozu Parkinsonove bolesti
S3 Mikro-RNA kao terapija neuroloških bolesti
S4 Mikro-RNA i moždani udar
S5 Mikro-RNA i neuroplastičnost 
S6 Metode dostave Mikro-RNA u mozak
S7 Mikro-RNA kod glavobolja
S8 Mikro-RNA kod malignih bolesti

Obveze, način praćenja i vrednovanje studenata:

Studenti će morati redovito pohađati predavanja i seminare. Od studenta će se očekivati da aktivno sudjeluju u nastavi prethodnom  obradom zadane literature te pripremom seminarske radnje i prezentacije. Očekuje se kritičko praćenja i raspravljanje o tematskim jedinicama koje će biti obuhvaćene predavanjima i seminarima drugih studenata.


Ispitni rokovi:

1. ispitni rok održat će se 15. srpnja 2027 u 10  sati. 
2. ispitni rok održat će se u srpnju 2027. prema dogovoru sa studentima
3. ispiti rok održati će se u rujnu 2027. prema dogovoru sa studentima 
4. ispitni rok održati će se u rujnu 2027. prema dogovoru sa studentima 

Formiranje ocjene (prema Pravilniku o studijima Sveučilišta u Rijeci):

Raspodjela ocjenskih bodova: 50% kontinuirana nastava i 50% završni ispit.
Studenti koji su tijekom kontinuiranog dijela nastave ostvarili:

· od 0 do 24,9% ocjenskih bodova ne mogu pristupiti završnom ispitu
· više od 25% ocjenskih bodova  mogu pristupiti završnom ispitu.)
Ocjenski bodovi kroz kontinuiranu nastavu (50%) odnose se na seminarske radnje, zadaće, aktivnost na nastavi i redovitost pohađanja nastave.

Ocjenjivanje studenata vrši se primjenom ECTS bodova, (A-E) i brojčanog sustava (1-5). Ocjenjivanje u ECTS sustavu izvodi se apsolutnom raspodjelom.

Ocjenske bodove student stječe izvršavanjem postavljenih zadataka na slijedeći način:
I. Tijekom nastave vrednuje se (maksimalno do 50 bodova): 
Izrada i prezentacija seminarskog rada (do 50 bodova)

	OCJENA
	BODOVI

	Nedovoljan (1)
	0 - 24

	Dovoljan (2)	
	25-31

	Dobar (3)
	32-38

	Vrlo dobar (4)
	39-45

	Izvrstan (5)
	46-50



Završni ispit je pismeni ispit. Nosi 50 ocjenskih bodova (raspon od 25-50). 
Uspjeh na završnom ispitu pretvara se u ocjenske bodove na slijedeći način:

	OCJENA
	BODOVI

	Nedovoljan (1)
	0 - 24

	Dovoljan (2)	
	25-31

	Dobar (3)
	32-38

	Vrlo dobar (4)
	39-45

	Izvrstan (5)
	46-50


Student na završnom ispitu mora biti pozitivno ocijenjen i ostvariti minimum od 25 
ocjenskih bodova (50% od ukupno mogućih bodova).

Prema postignutom ukupnom broju ocjenskih bodova dodjeljuju se sljedeće konačne ocjene:

	Postotak usvojenog znanja i vještina
	ECTS ocjena
	Brojčana ocjena

	90% do 100%
	A
	Izvrstan (5)

	75% do 89,9%
	B
	Vrlo dobar (4)

	60% do 74,9%
	C
	Dobar (3)

	50% do 59,9%
	D
	Dovoljan (2)

	0% do 49,9%
	F
	Nedovoljan (1)



Konačna ocjena je zbroj bodova ostvarenih tijekom nastave i bodova ostvarenih na završnom ispitu, a prolazne ocjene su izvrstan (5), vrlo dobar (4), dobar (3) i dovoljan (2).






Raspored nastave:

	Datum
	Grupa
	Vrijeme
	Broj sati nastave
	Mjesto
	Oblik nastave
	Izvođač

	05.07.2027.
	svi
	9-12 h
	4
	O-268
	P1:P2
	 Sandra Graf Župčić

	06.07.2027.
	svi
	9-12 h
	4
	O-268
	      P3:P4
	Sandra Graf Župčić

	07.07.2027.
	svi
	9-12 h
	4
	O-268
	P5 : P6
	 Sandra Graf Župčić

	08.07.2027.
	svi
	9-12 h
	4
	O-268
	      P7 : P8
	Sandra Graf Župčić, Miroslav Župčić

	[bookmark: _Hlk199690337]09.07.2027.
	svi
	9-12 h
	4
	O-268
	     S1  : S2
	Sandra Graf Župčić

	12.07.2027.
	svi
	9 -12 h
	4
	O-268
	     S3 : S4
	Sandra Graf Župčić , 

	13.07.2027.
	svi
	9-12 h
	4
	O-268
	     S5  : S6 
	Sandra Graf Župčić

	14.07.2027.
	svi
	9-12 h
	4
	O-268
	     S7  : S8 
	Sandra Graf Župčić

	15.07.2027.
	svi
	10-12 h
	2
	O-268
	     ISPIT 
	Sandra Graf Župčić








Dodatne informacije:
Mole se svi studenti da se odazovu vrednovanju kvalitete nastavnog rada nastavnika i suradnika kako bi se na temelju procjena i sugestija mogla unaprijediti nastava na ovom kolegiju.Vrednovanje nastave putem ISVU sustava provodi se aplikacijom „studomat“ na obrascu definiranom na razini Sveučilišta u Rijeci, a rezultati su anonimni. Više informacija o svim aspektima ovog procesa možete pronaći u Priručniku za kvalitetu studiranja Sveučilišta u Rijeci.   


Akademska čestitost
Studenti su dužni poštovati načela akademske čestitosti te se upućuju na dokumente Sveučilišta u Rijeci: Etički kodeks Sveučilišta u Rijeci te Etički kodeks za studente.

